Държавен вестник, бр. 65, 2015 г., стр. 57

БРОЙ  65	
Д Ъ Р Ж А В Е Н  В Е С Т Н И К 	
СТР.  57  
II. В хотелите се допуска ограничен брой хотелски стаи (до 15 %) да бъдат под установения ми-
нимален размер, за което гостът се информира предварително.
III. За хотели категория „четири звезди“ и „пет звезди“ се обособяват достъпни хотелски стаи с 
необходимото функционално хотелско и санитарно оборудване, уреди и приспособления за хора с 
намалена или ограничена подвижност.
1. Стаята за хора с намалена подвижност е оборудвана със:
– Телефонен апарат, поставен на странична маса*
– Дистанционно устройство за телевизора, поставено на достъпна маса*
– Височина на леглото минимум 55 см, препоръчително (Заб. Общата височина включително 
горната част на матрака)
– Разстоянието между леглото и стената е най-малко 90 см свободно пространство на пода от 
едната страна на леглото*
– 2 бр. шпионки на вратата (за категории „четири звезди“ и „пет звезди“), едната е обикновено на 
стандартната височина и другата на 120 см
– Светлата широчина на вратата е минимум 80 см
– Гардероб без врати или с плъзгащи се врати
– Релса за закачалката в гардероба на височина 120 см*
– Затъмнението в стаята трябва да е достъпно от инвалидна количка
– Бюро, достъпно от инвалидна количка*
– Електрически контакт при бюрото, достъпен от инвалидна количка.
2. Санитарен възел за хора с намалена подвижност, в който:
– Светлата широчина на вратата е минимум 80 см
– Парапет от вътрешната страна на вратата под дръжката*
– Без прагове
– Достъпен алармен сигнал 
– Плъзгаща се врата (Заб. Отнася се за новопостроени обекти или реконструирани обекти след 
01.09.2014 г.)
– Горният ръб на мивката е на разстояние 80 см от нивото на пода, с достъпно за инвалидна 
количка пространство под нея 
– Сапун на нивото на инвалидната количка*
– Кърпи, достъпни от нивото на инвалидната количка*
– Закачалки, достъпни от нивото на инвалидната количка (височина 120 см)*
– Огледало на подходяща височина (на нивото на инвалидната количка)*
– Сешоар, достъпен от нивото на инвалидната количка
– Достъпен душ и кранчета за душ
– Достъпен плот за тоалетни принадлежности
– Завеса за душа или стена, така че душът да е достъпен с инвалидна количка.
IV. Обслужване по системата „ол инклузив“.
1. Хотелът разполага с достатъчно места/площи и комплект от съоръжения за предлагане на раз-
нообразен асортимент от храна и напитки.
2. Асортимент на напитките:
2.1. Топли напитки – кафе, кафе с мляко, чай, мляко, мляко с какао, сметана;
2.2. Безалкохолни напитки – безалкохолни газирани местно производство – големи опаковки и 
постмикс апарати;
2.3. Алкохолни напитки (местно производство) – водка, бренди, джин, ликьор, мента, мастика, 
вино (наливно – бяло и червено (сухо и полусухо), бира (наливна);
2.4. Коктейли.
3. Изисквания, свързани с обслужването:
3.1.	 Обслужването се осъществява от достатъчен брой сервитьори;
3.2.	 Обслужването на гостите се извършва със сервитьорско обслужване и чрез самообслужване;
3.3.	 Обслужването е съобразено с вида на системата „ол инклузив“;
3.4. Предлага се:
3.4.1. закуска – на шведска маса в основния ресторант (от…. ч. до …..ч.);
3.4.2. обяд в снекбар с асортимент: пица, хамбургер, хотдог, салати, гарнитури (от…..ч. до……ч.); в 
ресторант (на шведска маса) (от…..ч. до……ч.);
3.4.3. в лоби бар и/или пул бар: чай, кафе, сладолед, сладкиши, плодове (от…..ч. до…….ч.);
3.4.4. вечеря: в основен ресторант и в снекбар (на шведска маса) (от…….ч. до ……ч.);
3.4.5. местни алкохолни напитки – вино и бира, високоалкохолни напитки, безалкохолни напитки 
(от ….ч. до …..ч.).
3.5. Предоставя се възможност на гостите да ползват спортни услуги (напр. тенис на корт, езда, 
сърф, билярд, шах, плажен волейбол, минифутбол и др.).
4. При този вид обслужване изискванията по раздел ІV.4, т. 5, 27 и 28 и раздел V.4, т. 6, 33, 34 и 
35 не се прилагат.
5. Не се допуска настаняване и обслужване по системата „ол инклузив“ в резиденс хотелите.